ΑΝΑΚΟΥΦΙΣΤΙΚΗ ΦΡΟΝΤΙΔΑ ΣΤΗ ΝΟΣΗΛΕΥΤΙΚΗ

Για όσους επιθυμούν να δώσουν γραπτές εξετάσεις, η ύλη είναι αναρτημένη στο e-class.

Για όσους επιθυμούν να εκπονήσουν απαλλακτική εργασία:

Όλη η εργασία θα είναι σε ppt. Το πρώτο μέρος θα το πραγματοποιήσετε όλοι. Για κάθε ένα κεφάλαιο θα κάνετε μία σύνοψη/συμπέρασμα/βασικά σημεία σε 1 ή 2 διαφάνειες ανάλογα με την έκταση του κεφαλαίου. Θα ασχοληθείτε με 12 κεφάλαια όποια θέλετε εσείς. Ο τίτλος του κεφαλαίου θα είναι στο πλαίσιο τίτλου της κάθε διαφάνειας.

Για το δεύτερο μέρος της εργασίας:

Επιλέγετε μία από τις 4 μορφές εργασίας:

1. Παρουσίαση ερευνητικού έρθρου που να αφορά την ανακουφιστική φροντίδα από το PubMed (επιλέγετε «clinical trial» και όχι ανασκόπηση (review). Διαβάσετε το άρθρο, το κατανοείτε και το αποδίδετε σε ppt σαν να ήταν δικό σας και το ετοιμάζατε για παρουσίαση σε ένα συνέδριο. Αυτό σημαίνει ότι η παρουσίασή σας θα έχει 2-3 σελίδες για την εισαγωγή, σκοπό, δείγμα, μέθοδο, αποτελέσματα, συζήτηση σε ανάλογο αριθμό διαφανειών και τη βιβλιογραφία (του άρθρου). Απαιτείται σωστή παρουσίαση /μορφοποίηση όπως πρέπει να ένα ppt.
2. Παρουσίαση Hospice. Αναζητάτε ένα Hospice ανακουφιστικής φροντίδας στο διαδίκτυο με πλούσια ιστοσελίδα και το παρουσιάζετε σε ppt. Παρουσιάστε όλο το “Menu”. Που βρίσκεται , την ιστορία του, τις υπηρεσίες που προσφέρει , παραθέστε φωτογραφίες κτλ. Με Arial 18 γραμματοσειρά, 25 διαφάνειες τουλάχιστον.
3. Παρουσίαση της ανακουφιστικής φροντίδας σε κάποια χώρα. Π.χ. «Η Ανακουφιστική φροντίδα στην ……..» Θα χρειαστείτε μερικές πηγές (περίπου 10). Θα μιλήσετε εισαγωγικά για τη χώρα, το σύστημα υγείας και ότι αφορά συγκεκριμένα την ανακουφιστική φροντίδα. Εάν πρόκειται για ευρωπαϊκή χώρα μπορείτε να χρησιμοποιήσετε και το αρχείο European atlas of palliative care που θα το βρείτε στο διαδίκτυο. Με Arial 18 γραμματοσειρά, 25 διαφάνειες τουλάχιστον.
4. Πλάνο ανακουφιστικής φροντίδας. Φανταστείτε ότι εργάζεστε σε μία δομή ανακουφιστικής φροντίδας. Παρουσιάστε τον εαυτό σας, τη δομή που εργάζεστε, την ομάδα υγείας και το περιστατικό σας. Διαλέγετε ένα περιστατικό που χρήζει ανακουφιστικής φροντίδας, (ότι νόσημα θέλετε – φανταστικό περιστατικό) και κάνετε τρεις επισκέψεις ολιστικής προσέγγισης: 1η Εκτίμηση ασθενούς (νοσηλευτικές διαγνώσεις) και οικογένειας, 2η Παρέμβαση, 3η Αξιολόγηση. Να συμβουλευτείτε το σχετικό μάθημα στο e-class. Τα συμπτώματα και οι κλινικές διαγνώσεις του ασθενούς θα πρέπει να έχουν «ιατρική» λογική. Με Arial 18 γραμματοσειρά, 20 διαφάνειες τουλάχιστον.

Θα ληφθεί υπόψη η εικόνα της παρουσίασης , η μορφοποίηση και γενικά θα πρέπει να αντανακλά τη διάθεσή σας να ασχοληθείτε.

Μπορείτε να ξεπεράσετε το όριο των διαφανειών όπως επίσης και των κεφαλαίων στο πρώτο μέρος.

Θα αναρτηθεί σύνδεσμος για φόρμα google όπου θα γράψετε το είδος της εργασίας και θα μεταφορτώσετε την εργασία σας. Η τελική ημερομηνία υποβολής είναι η ημέρα της γραπτής εξέτασης του μαθήματος. Δεν θα υπάρξει συνεχής ανατροφοδότηση. Θα υποβάλλετε την εργασία σας μία φορά. Για ότι απορίες έχετε κατά την εκπόνηση της εργασίας σας, θα το συζητήσουμε στο μάθημα.